gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl gl en gl pt gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl gl gl en de gl it gl en gl gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Prevención de riscos en aproveitamentos forestais - Campo Galego
A actividade de corta e saca de madeira do monte presenta altos índices de siniestralidade laboral. Resumimos cuestións básicas a ter en conta, extraídas dunha guía dirixida ó sector forestal que elaborou o Instituto de Seguridade e Saúde Laboral de Galicia
En Galicia córtanse cada ano máis de sete millóns de metros cúbicos de madeira no monte, unha actividade que presenta altos índices de siniestralidade laboral. As condicións do traballo determinan tamén unha incidencia elevada de enfermidades debidas a malas posturas, vibracións ou sobreesforzos, entre outras cuestións.
O Instituto de Seguridade e Saúde Laboral de Galicia (Issga) elaborou unha guía co obxectivo de mellorar a prevención de riscos laborais no sector forestal. Resumimos a continuación algúns dos puntos básicos a ter en conta.
– Planificación do aproveitamento. Antes da execución dos traballos, é convinte comprobar o estado dos accesos ó monte, vías de saca e emprazamentos dos cargadoiros. En caso de que presenten defectos, haberá que arranxalos antes de iniciar a corta. Todo o persoal debe coñecer os procedementos de traballo e haberá que sinalizar posibles zonas de risco.
– Corta polo pé con motoserra. Débense seleccionar dúas rutas de escape en diagonal e cara atrás da caída prevista. Haberá ademais que limpar de vexetación e obstáculos nas rutas de escape, así como a zona arredor da árbore.
Zona de caída da árbore. / Gráficos: Issga.
En canto ó método de tala, hai que facer un primeiro corte na zona “de entalladura”, no lado ó que se quere dirixir a caída, e logo o corte “de caída” no lado oposto, uns 3 centímetros por riba do corte horizontal de entalladura. Déixase unha bisagra sen cortar entre ambos os cortes. Antes de abater a árbore, hai que comprobar que non hai ninguén na zona de caída. A distancia de seguridade é 2,5 veces a altura da árbore.
– Corte de pólas. Débese traballar cos pés ben asentados no terreo e do lado superior da ladeira. O corte de pólas comeza desde o toco, avanzando cara a parte máis estreita. Cando haxa pólas delgadas, usarase o método do péndulo, cun barrido da motoserra para eliminalas, e con pólas máis grosas usarase o método da panca, con corte individual de cada unha. En caso de pólas con moito peso, pódense cortar en primeiro lugar a 30-40 centímetros do tronco.
– Corte en toradas. Igual que na operación anterior, débese traballar cos pés ben asentados e na zona superior da ladeira. De xerarse tensións no fuste, haberá que iniciar o corte da torada polo punto sometido a compresión, ata un terzo do tronco, e rematalo pola outra cara, a efectos de que a motoserra non quede atascada. Para evitar que a caída da torada golpee a motoserra, de existir ese perigo, pódese optar por facer un corte lixeiramente en diagonal.
Técnicas de manipulación de cargas.
– Amoroamento das toradas. Hai que procurar evitar o amoreamento manual. En caso de ter que desprazar as toradas sen maquinaria, é preferible rodalas ou xiralas que levantalas do chan. Débense evitar os sobreesforzos. Á hora de acumular as toradas, hai que escoller unha zona estable e, no caso de pendentes, haberá que apuntalar as moreas.
– Traballo con maquinaria forestal pesada. Débense comprobar periodicamente as estruturas de protección da maquinaria fronte á caída de obxectos, envorco ou penetración de obxectos. O desprazamento, no posible, será en liña de máxima pendente. No caso de ter que circular en curva de nivel, hai que moverse con amplas marxes sobre os límites establecidos polo fabricante. Se a máquina dispón de guindastre, haberá que estendelo parcialmente cara ó lado superior da ladeira. En caso de envorco, o máis seguro é permanecer na cabina co cinto posto. Non se debe saltar fóra.
Colocación do guindastre ó circular en curvas de nivel.
– Saca con tractor forestal. Se se utiliza un cable de arrastre, hai que manter distancias de seguridade ós lados para previr posibles desprazamentos pendulares do tronco.
– Todos os traballadores deben contar cun equipo de protección individual axeitado, segundo as súas tarefas. Recoméndase un calzado de seguridade, con sola antiesvaradía e punteira reforzada, roupa de alta visibilidade, casco e protectores auditivos, lentes de protección e luvas.
Por último, o Instituto de Seguridade e Saúde Laboral de Galicia (Issga), dependente da Xunta, recomenda realizar recoñecementos médicos periódicos. O Issga lembra que presta ese servizo de xeito gratuíto para os traballadores autónomos. Se estás interesado, ponte en contacto cun centro do Issga.
– Guía de prevención de riscos laborais en actividades forestais. Elaborada polo Issga (Pdf)
Ir a los comentarios
Recomendan tratar as viñas contra o mildio ante a aparición das primeiras manchas
Curso sobre primeiros auxilios no sector agroforestal
Curso en liña sobre prevención de riscos laborais para o sector agropecuario
Recomendacións preventivas de actuación ante árbores apoiadas enganchadas
As mellores sementes para as túas pradeiras
Grupo Lactalis inviste máis de 3 millóns de euros nas súas plantas galegas en 2021
O revolucionario tractor T6 Methane Power arrinca a súa andaina en España
Axudas para a monitorización completa das ganderías de leite e de carne
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
¿Como aproveitar mellor o xurro sen prexudicar ao medioambiente?
Consellos para o cultivo da pataca
Guía de cultivo do eucalipto
Recomendacións para o abonado da viña
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información